Gud i himlen!
For pokker!
- Booth, hvad har vi her? - Det ved jeg.
Det er lasagne, fisket, rådden kattemad og vulkaniseret gummi.
- Glimrende lugtesans. - Hvad skete der?
Fyren prøvede at nå over og blev ramt af en traktortrailer.
- Hvad var der i den? - Akvariumsand.
Ingen naturgas eller propan? Ingen eksplosion? Ingen brand?
- Ingen ætsende kemikalier? - Hvad laver jeg så her?
Du vil nok lige forberede dig selv.
Eller ikke.
Hvor slemt skal skrald lugte for at overdøve lugten af et lig?
- Jeg tror, offeret var mindreårig. - Hvis du er enig, hører det under FBI.
Det er hankøn.
Ja. En teenager.
Fladorme, fluer og biller.
Han har været skrald i tre uger.
Jeg mente det ikke sådan.
Brud i kraniet, kilebenet og nakkeleddet.
Halsen er brækket. Lårbensknoglen er knust.
- Fra da skraldevognen tippede ladet? - Nej.
Læsionerne er mere i overensstemmelse med et fald.
- Hvad har du? - Det er organisk.
Hvad det end er, tog han det med sig fra gerningsstedet.
- Hvor meget skal I bruge? - Hele gøgemøget.
- Alting? - Alting.
Var han indhyllet i et ligklæde?
Angela analyserer pletterne, mens Hodgins finder ud af, hvad de er lavet af.
Ingen fingerpuder til aftryk. Tandaftryk?
FBI er på sagen.
Flere skår af blyindfattet glas i det væv, der er tilbage.
Svære kvæstelser der tyder på et fald på en hård overflade.
Se den øvre rygsøjle.
Kraftigt stød mod skulderbladet og kravebenet.
- Blev han slået? - Ja, men ikke hårdt nok til at dræbe.
Privat skraldefirma. Chaufføren ved ikke, hvor han samlede offeret op.
- Ingen tatoveringer eller sprøjtemærker. - Du lyder overrasket.
- Det er en junkie eller en trækkerdreng. - Hvorfor tror du det?
Ikke mange unge fra forstæderne ender i en skraldevogn.
Vil I se noget sejt?
I kender ligklædet i Torino.
Billedet af Kristi ansigt på indersiden af et ligklæde.
- Booth er en god katolsk dreng. - Det viste sig at være fup.
- Det var ikke fup. - Okay. Tro, hvad du vil.
Det her er ikke fup.
På stoffet, der dækker ligets kranium,
er der vævpletter rundt om øjenhulerne, næsen og munden.
Det er et negativ af hans træk.
Har du nok til at samle et ansigt?
Jeg kalder det Montenegros ligklæde.
Jeg brugte computer-tomografi til at skabe den underliggende ansigtsopbygning.
Jeg brugte selektiv lasercentrering til at bringe ansigtstrækkene frem.
Hud- og hårfarven blev konkluderet på baggrund af dr. Saroyans data.
Jeg er ikke ekspert, men han ligner ikke en gadedreng.
Jeg kører ansigtet igennem Centret for savnede og misbrugte personers database.
- Der er mange børn. - Det er bare de lokale.
- Lad os håbe, vi ikke skal søge nationalt. - Søg på gadebørn og plejesystemet.
- Hvorfor? - Statistisk set er det dér, han kommer fra.
Det er for tidligt at indskrænke vores søgen.
- Bortløbne, gadebørn, plejesystemet. - Dr. Saroyan er bossen.
Jeg har obduceret mange børn. Bilulykker, narkooverdosis, drukning - bred søgen.
Et barn i en skraldespand er bortløben, gadebarn eller fra plejesystemet.
- Cam har ret, Bones. - Her er han. Dylan Crane, 17.
Jeg fik jobbet for at effektivisere processen.
Mønsterelev fra et pænt kvarter i Alexandria.
Han forsvandt for tre uger siden med sin kæreste, Kelly Morris,
der er i plejesystemet.
Godt. Det første, I skal gøre, er at finde Kelly Morris.
Nej. Først skal vi fortælle familien Crane, at vi har fundet deres søn.
- Er I helt sikre? - Skal vi ikke identificere ham?
- Jeg vil se min søn. - Mr. Og mrs. Crane, jeg ved, det er svært,
men grunden til, vi bad jer om at komme...
- Jeg er retsmedicinsk antropolog. - Hvorfor er det vigtigt?
Jeg bliver tilkaldt, når et offer er for nedbrudt til at kunne identificeres.
Åh, gud.
Jeg kunne identificere Dylan og være sikker i min sag. Det gør mig ondt.
- Det er Dylan. - Hvordan døde han?
Han faldt fra cirka 15 meters højde.
Selvmord?
Er der nogen grund til at tro, at jeres søn var fortvivlet?
Dylan? Nej. Han var en klog, glad dreng.
Problemer i skolen? Brugte han for meget tid på internettet? Noget i den stil?
Hele hans liv drejede sig om den pige.
- Var det Kelly Morris? - Ja. I har vel læst, at hun er savnet.
- Så I ved, Kelly var hos en plejefamilie? - Har I set hende, siden Dylan forsvandt?
- Nej. - Vi håbede, at de stak af sammen.
- Hvorfor skulle de gøre det? - Vi sagde, Dylan ikke måtte se hende.
Hvorfor?
Dylan mødte hende der, hvor gadebørn hænger ud.
Dylan skulle på MIT. Hun var gået ud af gymnasiet.
- Vi forberedte ham ikke på en pige som Kelly. - Mener I et plejebarn?
Bones.
Hvad der end skete med min søn, skete pga. Kelly.
Vi finder hende og taler med hende.
Dr. Brennan, du synes, vi er hårde ved Kelly.
Men min søn...
Min søn var en god dreng med hele livet foran sig.
Kelly Morris' plejemor vil møde os på mit kontor.
Hun siger, at Kelly stak af for et par uger siden med de fleste af sine ting.
Er du okay, Bones?
- Jeg var plejebarn. - Det ved jeg godt.
Formoder folk altid det værste om mig?
Jeg ved, du hader psykologi, men de har lige mistet deres søn.
De er nødt til at bebrejde nogen.
Stakkels Dylan. Han var en god dreng.
Han var en god indflydelse på Kelly.
Han prøvede at få hende tilbage i skolen.
Han var god ved Alex. Behandlede ham som en lillebror.
Var Kelly og Dylan seksuelt aktive?
Det ved jeg, at de var.
Jeg overraskede dem på Kellys værelse.
Jeg måtte forbyde Kelly at bringe Dylan ind i huset efter det.
- Hvorfor? - Sådan er reglerne.
De er mindreårige, og Kelly er tilsynsbarn.
Jeg ved, det kunne tvinge dem til at finde andre steder at være sammen
og forstærke deres egen Romeo og Julie-fantasi.
Men Alex bor også i huset, og han er kun 12.
- Er Kelly og hendes bror nære venner? - Ja, meget.
Deres forældre blev dræbt i en brand for fire år siden. De havde ingen familie.
De kom ind i systemet. Jeg har haft dem lidt over et år.
Det er godt for et plejebarn, især for en bror og søster, der vil være sammen.
Ja.
Hvad?
Jeg ved ikke, hvor meget længere jeg kan beholde dem.
Jeg har sukkersyge, og jeg har ikke den energi, som jeg plejede.
Og Kelly er krævende. Jeg har bedt Børneforsorgen lede efter alternativer.
- Vidste Kelly det? - Ja, jeg fortalte hende det.
- Fandt de Kelly? - Nej, Alex. Men de fandt Dylan.
Er han okay?
- Desværre ikke. - Dylan er død.
Ved du, hvor Kelly er, Alex?
- Nej. - Kelly kunne være i fare.
Jeg ved ikke, hvor hun er.
Hun har ikke ringet til mig.
- Tror I, hun også er død? - Nej.
Jeg finder din søster og bringer hende tilbage til dig.
- Virkelig? - Helt sikkert.
Det her er FBI, makker.
Løj du? Tror du, at Kelly Morris er i live?
- Det ved jeg ikke. - Ved du ikke, om hun er i live?
Jeg ved ikke, om jeg løj. Jeg har ikke en profil af søsteren.
Var hun den onde, et offer?
Har du en profil af Dylan Crane?
Ja. Han havde et redningskompleks.
Redningskompleks?
Teenage-drenge elsker idéen om at redde en fortvivlet ungmø.
- Hvor ved du det fra? - Fordi jeg var teenage-dreng.
Dna fra vævet under offerets fingernegl tilhørte en kvinde.
Der er neglelak i ridserne.
Ikke nødvendigvis fra mordet. Måske rev hun ham.
Nej. Hodgins fandt også oxideret jern.
Oxideret jern. Hvad er det?
- Rust. - Hvorfor sagde du ikke bare rust?
Hun sagde det.
Det samme oxiderede jern, der blev fundet på offerets ryg og skulder.
Det blev sikkert efterladt af våbnet.
- Blev han slået med et rustent rør? - Det er meget muligt.
- Dylan slår op med sin kæreste. - Hun slår ham med et rør.
- Og skubber ham ud af vinduet. - Lige præcis.
Hvorfor skuler du sådan? Det er bare en teori.
Der var billig neglelak blandt Kellys ting. Se, om det matcher.
Find noget hår, match dna fra det, og begynd på mordvåbnet.
Ja. Hvor skal du hen?
Før vi anholder Kelly for mord, bare fordi hun er et plejebarn,
bør vi finde det sted, hvor Dylan Crane døde.
Røret, hvis det er sådan et, var ikke mordvåbnet.
Beviserne, hvis nogen går op i dem, viser, at Dylan Crane døde fra et fald.
Ingen brud på albuebenet eller rørknoglerne, så armene var ikke strakt ud foran ansigtet.
Han tog ikke fra efter faldet.
Det tyder på, han var bevidstløs før faldet. Fra at blive slået af et rustent rør?
- Begynd du nu ikke. - På hvad?
- Vi ved ikke, hvad han blev slået med. - Jeg analyserede skaden fra slaget.
Våbnet var en cylinder, der var fem cm i diameter.
Og den overskydende oxidering tyder på et rustent rør.
Hvis du siger det, er jeg med. Det er empirisk, ikke gætteri.
"Det, vi kalder en rose, ville dufte lige sødt, hvilket navn det end havde."
Romeo and Julie, 2. akt, 2. scene,
det citat, der bedst beskriver den centrale konflikt i stykket.
Som jeg ikke forstår.
Blomsten i Dylans hånd var en rosea calyx, en rosenknop.
Du lugter ikke som en rose.
Jeg har gennemgået skraldet, som du skulle spørge mig om.
- Spørge om hvad? - Kyllingeskind med hvidløg og purløg,
rødbeder, tomme importerede vodkaflasker og Osetra-fiskeæg -
sæt det sammen, og hvor er vi så?
Ved nogen det?
Booth skal tjekke, om skraldevognen kører forbi en russisk restaurant.
Rædsomt område. Men kun en russisk restaurant og ingen Starbucks.
Ingen, vi talte med, har genkendt Kelly eller Dylan.
- Vi kunne spørge dem. - Hvorfor?
Fordi de deler de samme socio-kulturelle kendetegn som Kelly Morris.
- Mener du teenagere? - Nemlig.
- De går, før vi kan sige noget. - Bare vent og se.
Hvad ved jeg? Jeg har arbejdet på gaden hele min karriere.
Undskyld. Hej. Jeg er antropolog. Jeg er ikke strisser.
- Det er en strisser. - Tak. Se bare. Samarbejdsvillige.
- Booth... - Nu går de.
Undskyld. Vent.
Vil I se på billederne og fortælle mig, om I kan genkende nogen?
Giv mig en femmer, så fortæller jeg det.
Booth, kom nu.
Værsgo.
- Hvem er det? - Det er hans søster.
Men hold det sådan her. For han ser kun sin søster på ryggen.
- Det er vist ikke din søster? - Jo, det er.
Jeg vil have mine penge tilbage.
Nu går de. Farvel. Det fungerede fint, ikke? Mægtigt.
- De tog mine penge for ingenting. - Fordi de bliver misbrugt.
De er misforståede.
De kunne da godt vente, indtil jeg havde vendt ryggen til.
- Hvad? - FBI. Hænderne op.
- Strisserne! - Der er intet problem her.
Katie.
Jeg dækker dig. Se, hvad de handler med.
Jeg hader, når du står med en pistol, og jeg skal lede.
Jeg dækker dig. Gå bare.
Hvad sælger I?
Hvad har de?
Ibuprofen.
Multivitaminer. Jeg tror, det er sandwicher.
Og kondomer.
- Franny og jeg har gjort det i årevis. - Sandwicher, tøj, vitaminer.
Basale hygiejniske ting til hjemløse børn.
- Du må være vildt flov. - Det var mistænksom opførsel.
De er jo ikke ligefrem... Er I socialarbejdere?
- Nej. - Ikke socialarbejdere.
- De er gode samaritanere. - Jeg sagde undskyld.
Ved I, hvor længe det tager at få børnenes tillid? De vil ikke tale til os i ugevis.
Måske kunne I gøre os en tjeneste til gengæld.
- Vis ham billedet. - Vi leder efter nogen. En pige.
- Dylan og Kelly. - Det stemmer.
- Vi har ikke set dem i to uger. - Dylan er død.
Vi fandt ham i en skraldebil, der kører her i området.
- Hvad skete der? - Det prøver vi at finde ud af.
Pakhuset.
Ja. Kom med os.
- Hvad er det? - Det er besat.
De gamle fabrikker her huser junkier og besættere.
- Og børn uden et sted at tage hen. - Hvad plejede her at være?
- Sanitære installationer. - Rør.
Bones. Dylan, ikke?
ROMEO OG JULIE
Det er tydeligvis en slags helligdom.
Børnene laver sådan en til hinanden, når nogen dør.
Her kan være spor af Dylans blod. Jeg tilkalder teknikerne.
- Sig, de skal starte på femte sal. - Hvorfor?
Så langt faldt han.
- Det er Dylans skolejakke. - Vi gør dig ikke fortræd.
Okay. Jeg gjorde dig lidt fortræd, men kun fordi du løb.
I kan ikke udspørge mig uden en socialarbejder.
Jeg udspørger dig ikke. Vi snakker bare, okay?
Her. Vil du have noget tyggegummi?
Som om det får mig til at stole på dig.
Jeg spørger bare om dit navn.
- C. - Står det for noget?
Carter. Det kunne være mit for- eller efternavn.
- Hvorfor løb du? - Hun jagtede mig.
- Fordi du løb. - Det er en gåde.
Den trøje tilhører Dylan Crane.
- Jeg har aldrig hørt om ham. - Hvor fik du den fra?
Jeg er færdig med trøjen. I kan få den.
Hvad betyder navnene på din underarm?
- Fyre, jeg har slået ihjel. - Det er en liste over familieplejer.
Dem, der smed ham ud.
- Nogle gange er det at blive smidt ud... - Det bedste, der kan ske. Jeg ved det godt.
Var du i systemet?
Solbrillerne er de samme, som Dylan havde på på billedet.
De her? De er topmoderne. Hvordan havde du råd til dem?
Det vil du ikke vide. Må jeg gå nu?
Nej. Børneforsorgen er på vej.
- Hvis jeg fortæller noget, må jeg så gå? - Prøv.
Vil I vide, hvad der skete med Dylan og Kelly? Tjek sandwich-parret ud.
Fran Duncan er ustraffet, men Kevin Duncan? Drengen har ret. Han er en pervers stodder.
Tre gange i spjældet for overgreb på en mindreårig.
- Drenge eller piger? - Piger. Han er traditionel.
Så han gik efter Kelly...
Og helten fra forstæderne trådte til, blev slået med et rør og smidt ud af vinduet.
- Kelly skjuler sig. - Medmindre hun blev såret.
- Hvad vil du nu gøre? - Det er op til Cam, ikke?
Nej, Bones. Jeg spurgte dig. Hvad vil du gøre?
Jeg synes ikke, vi skal lukke af for noget i efterforskningen.
Vi efterforsker alle beviserne og ser, hvor de fører hen. Ligesom vi gjorde før Cam.
Okay.
- Har du en liste ligesom Carter? - Af plejefamilier, der bare ikke gik?
Ja, det havde vi alle sammen. Jeg skrev min ned i mine sko.
De siger, at plejebørn er meget hårde ved sig selv.
- De? - Eksperter, psykologer.
Plejebørn føler sig så alene i denne onde verden, så de har svært ved at stole på andre.
- Mener du på arbejdet? - Alle steder.
Du ved, verdens tyngde.
Det er dybt.
De har svært ved at rose sig selv.
De får problemer med kontrol.
- Fortæller du mig noget? - Nej.
Men det bør vi huske på, når vi finder Kelly Morris.
Hvis du tror, der ligger mere i det, har det intet med mig at gøre.
Hvordan Cam og jeg enes, vedkommer ikke dig.
Det var det, jeg lige sagde. Det har intet med mig at gøre.
- Kan jeg gøre noget? - Den grafiske udlægning er alle tiders.
Alle rørene er nummererede og lokaliseret.
Jeg har hundredvis af rustprøver og har dækket en fjerdedel af gerningsstedet.
Men det er helt sikkert vinduet, som Dylan Crane faldt ud af.
Det blyindfattede glas matcher.
Et mærkeligt sted for to forelskede at ende.
Et retsmedicinsk laboratorium?
Nej. En forladt, besat rørfabrik.
Ja.
- Hvad snakkede du om? - Cam og Booth naturligvis.
Med deres fortid.
To anspændte mennesker.
Mægtigt.
Okay.
Jeg begik alle mine fejltrin, før jeg mødte Fran.
Så forelskede jeg mig. Kærlighed ændrer alt.
- Kender din kone til dine fejltrin? - Selvfølgelig.
Jeg er stadig i terapi. Jeg er på gaden og råder bod på det hver dag.
Du deler sandwicher, aspiriner og kondomer ud til gadebørn.
Jeg har ingen direkte kontakt med børnene. Det har Fran.
Jeg laver sandwicherne. Jeg kører og sørger for min kones sikkerhed. Kvarteret er råt.
Og din fortid er glemt?
Nej. Den er med mig hver dag.
Ja.
Miranda Tyler, Susan Price, Laura Costello.
Alle de piger siger, du byttede sandwicher for sex de sidste seks måneder.
Det er gadebørn. De lyver.
- Ja. - Pigerne lagde an på mig.
Og de ville have penge. Da jeg afslog dem, blev de sure.
Når vi finder Kelly Morris, vil hun så sige det samme?
Hårbørsten fra Kellys værelse havde hendes dna.
Neglelakken fra hendes værelse matcher den, vi fandt i rifterne.
Det betyder ikke, hun skubbede ham.
Hvis han finder det og matcher rusten til rifterne, kan vi forbinde Kelly til våbnet.
Ung kærlighed.
Man åbner ens hjerte for en sportsidiot med en lækker krop og modenhed som en 11-årig
for at få hjertet knust på bagsædet af en Camaro.
Kan du huske den første kinddans?
- En skrækkelig sjæler. - Den særlige dreng med en stivert i lommen.
Åh, gud. Lewis Cole.
Han var trommeslager. Han havde den her frisure...
Undskyld. Lad os tale om noget vigtigt her.
Hodgins skal identificere rosen i Dylans hånd.
- Hvad kan det fortælle os? - Det ved jeg ikke endnu.
Han skal lede efter røret. Det kunne have Kevins dna.
Det vil kun bevise, at Kevin slog Dylan, ikke at han slog ham ihjel.
- Hodgins skal arbejde på rosen. - Det er min afgørelse. Nej.
Jeg kan ikke arbejde sådan her.
Skal jeg lede efter din afløser?
Dr. Saroyan, jeg vil ikke lyde overdramatisk,
men hvis du mister Brennan, mister du os alle sammen.
- Virkelig? - Ja. Også Booth.
For efterforskningens skyld bøjer jeg mig for dig, dr. Brennan.
Tak.
Men jeg vil begynde at lede efter din afløser.
- Agent Booth? - Ja?
Denne unge mand har oplysninger, han kun vil fortælle dig.
Okay. Tak, det er fint.
Kom ind, Alex. Tag plads.
- Vil du have en cola? - Nej.
Er du en stor kanon?
Ja.
Se engang. Specialagent "overordnet" Seeley Booth.
- Hvordan kom du herhen? - Med bussen.
Kelly ringede til mig.
- Hvad sagde hun? - At hun er okay.
Og at vi snart vil være sammen.
Sagde hun, hvor hun var?
Vidste hun, at Dylan var død?
Ja.
Hun kunne ikke holde op med at græde.
Hun måtte lægge røret på.
Jeg tror, hun lyver. Jeg tror aldrig, hun kommer tilbage.
Det er okay, Alex. Det hele skal nok gå.
- Jeg tror, jeg er helt alene nu. - Nej. Hør her.
Du bliver aldrig alene.
Vi ved med sikkerhed, at Kelly er i live, og jeg lover dig, at vi finder din søster.
Okay? Godt.
Kom. Jeg giver dig et lift hjem.
- Jeg fik din besked. - Hvorfor tog du den ikke?
Jeg var optaget. Hvad er så vigtigt?
- Kevin Duncan. - Et skud i brystet.
Du kommer lige i tide til obduktionen.
Utilpas?
Jeg er ikke vant til lig, der ligner rigtige mennesker så meget.
Siden den mand lige blev dræbt, og der er masser af kød, hvorfor er jeg her så?
Sjette ribben.
Kuglen gik igennem hans livsvigtige organer og satte sig fast i den bageste krumning.
Få den ud.
Så den perverse stodder myrder Romeo, og så myrder Julie ham.
En gadepige som Kelly Morris kunne snildt skaffe en pistol.
Hvis dr. Brennan sagde op...
- Hvad? - Hvis hun forlod Jefferson...
Så ville resten af teknikerne flygte som den franske hær.
- Og dig? - Jeg gør, hvad jeg får besked på.
Nej, du gør ikke, Seeley.
Okay. Hvad foregår der, Camille?
Hvad, hvis jeg fyrede hende? Hvad ville du gøre?
Jeg holder med Bones. Lige til det sidste. Det skal du ikke tvivle på.
Mød den engelske albarose. Sortsægthed. Den findes ikke i USA.
Nogle siger, at det var rosen, som Shakespeare skrev om.
- Og det går vi op i fordi? - Dylan holdt den i sin døde hånd.
- Blev han myrdet af Hamlet? - Forkert stykke.
Han besøgte sikkert rosenfløjen i USA's botaniske have.
Når det angår insekter, slim, aflejringer og kompost, er du den rette mand.
Måske kom du galt fra start med sagen og Brennan,
fordi hun var plejebarn.
- Hvorfor fortalte hun mig det ikke? - Det gør hun ikke. Undskyld.
For resten var det ikke mig, der fortalte dig det.
"Botanisk have falder under ledelsen af Capitols arkitekt."
Jeg er ligeglad.
"Der også er ansvarlig for at vedligeholde Capitols grund."
- Har du set nogle af de børn? - "Den er åben hver dag for borgerne."
- Hvor er Romeo og Julie-roserne? - Derovre hvor Kelly Morris står.
Bones havde ret. Distraher hende.
- Hvorfor mig? - Fordi jeg ligner en politibetjent.
- Hvad ligner jeg? - Er du min komiske partner? Af sted.
Hej.
Botanisk have falder under ledelsen af Capitols arkitekt.
- Skrid, perverse stodder. - Hej, Kelly. FBI. Ikke en pervers stodder.
Det er okay. Vi er her for at hjælpe.
Vi gør dig ikke noget. Vi vil tale om, hvad der skete med Dylan.
- Dylan er død. - Var du der, da Dylan døde?
Var jeg der?
Hvem tror I, myrdede ham?
- Hvorfor myrdede du Dylan? - Agent Booth.
- Hun tilstod mordet. - Hun spurgte: "Hvem tror I, myrdede ham?"
- Det er et tvetydigt spørgsmål. - Jeg myrdede ham.
Jeg gjorde det.
- Fordi han brød et løfte. - Løftet om at blive hos dig?
Han gav mig 200 dollars og sagde, han skulle på college.
- At vi ikke kunne se hinanden. - Hvad gjorde du?
Jeg skubbede ham ud af et vindue. Det var et uheld.
- En lidenskabelig forbrydelse. - Skubbede du ham ud af vinduet?
- Ja. - Var han ved bevidsthed?
Ja. Han skreg, okay?
- Og hvad så? - Jeg stak af.
Nej, Kelly. Du gik ned og indhyllede Dylan i stof.
Så kom du en rose fra botanisk have i hans hånd.
Romeo og Julie-rosen.
Det er en mærkelig ting at gøre, efter man har myrdet nogen.
Jeg er skør i bolden. Har I ikke hørt det?
- Nogen skød Kevin Duncan. Han er død. - Sandwich-fyren?
Vi troede, de to dødsfald var forbundet.
- Fint. Jeg myrdede også ham. - Hun myrdede også ham.
Lad os ikke fortsætte med det her.
- Hun tilstod. - Hun glemte røret.
- Hun sagde, at de skændtes. - Hun lyver.
Jeg prøver at tænke på en situation, der er så slem, at en pige ville tilstå et mord.
Agent Booth, dr. Brennan.
- Mrs. Duncan. - Vil du have en kop kaffe?
Nej, tak.
- Jeg kondolerer. - Myrdede Kelly Morris Dylan?
- Hun tilstod. - Tror I også, hun myrdede min mand?
Det troede jeg før, jeg troede, hun myrdede Dylan.
Kelly skal ikke tage skylden.
Der mangler en kugle.
Tilstår du mordet på din mand?
Han brugte mig til at komme tæt på unge piger.
Jeg ved ikke hvor mange i løbet af årene.
Frances Duncan, du er anholdt. Du har ret til ikke at udtale dig.
- Alt, hvad du siger, kan og vil blive brugt... - Tak.
Du har ret til en advokat. Hvis du ikke har råd til en advokat...
Pistolen.
Ballistik bekræfter, at kuglen, der dræbte Duncan, kom fra Frans pistol.
- Sagen er lukket. - Om Kevin Duncan.
- Siden Kelly har tilstået... - Hun gjorde det ikke.
- Hvilke beviser har du? - Hvad med det her?
Genstand 268, højre hjørne i den grafiske udlægning.
- Du er god. - I den grad.
Har I gang i noget?
Hvordan beviser røret, at Kelly lyver?
Hun nævnte ikke mordvåbnet.
Røret er ikke mordvåbnet. Dylan Crane døde fra et fald på 15 meter.
Kan du vise mig forløbet i din magiske holografiske krystalkugle?
For mange variabler. Men jeg har en anden idé.
Booth, du er Dylan Crane.
- Jeg er smuttet. - Hov, hov.
- Cam. - Kelly Morris.
- Jeg føler mig dum. - Okay, I to.
I er unge, forelskede og skal til at slå op.
Men det er meget tragisk og følelsesladet.
Kelly siger, hun skændtes med Dylan og skubbede ham ud af vinduet.
- Og ville redde ham og tog hans arm? - Det forklarer neglelakken, men...
- Ikke oxideret jern. - Kelly skulle have slået ham bagfra
og så have skubbet ham igennem glasset.
Hun sagde, at de skændes ansigt til ansigt. Han ville have set hende.
Så nogen må have sneget sig ind på ham bagfra.
- Jeg behøver en Kevin Duncan. - Jeg gør det.
Kelly kaldte mig en pervers stodder, så jeg er motiveret.
Kevin slår Dylan med røret.
- Forsigtig. - Det skubber ham frem.
Kelly tager røret, men Dylan mister bevidstheden.
Han behøvede ikke smide Dylan ud, bare skubbe ham.
- Nemt. - Kelly tager fat i hans arm.
- For at redde ham. - Det forklarer fingerneglene og rusten.
Men hun kan ikke holde ham, og han falder.
Den teori understøtter de fysiske beviser.
Men hvorfor ville Kelly tilstå et mord for at beskytte Kevin Duncan?
- Hun er bange for ham. - Men hun ved, han er død.
Venner,
der er kun to mennesker i verden, som Kelly Morris ville dække over.
En af dem røg ud af det vindue.
- Vi ved, du ikke myrdede Dylan. - Det gjorde jeg.
Kelly, du skal ikke tilstå mere.
Nej. Du gjorde det ikke.
Vi kan bevise, der var en tredje person, som slog Dylan med røret,
og da du tog røret, skubbede personen ham igennem glasset.
Nej, jeg slog ham med røret og skubbede ham igennem glasset.
- Du tog hans arm og prøvede at redde ham. - Nej.
Dylan fik dig til at føle, du ikke var alene i verden, ikke?
Han var sød over for dig.
Han fjernede den tunge byrde fra dine skuldre.
Han var god ved Alex.
Og da Dylan sagde, I altid skulle være sammen, troede du på ham.
Ja, jeg troede på ham.
Og da Suzanne ikke kunne magte både dig og Alex, fik du en idé.
Hvis du stak af med Dylan,
så ville Suzanne måske beholde Alex,
og så ville alle være glade.
Dylan elskede mig.
Ja.
Men jeg fortalte ikke Alex det.
Han var bare...
Han troede, at Dylan prøvede at tage mig væk fra ham for evigt.
Jeg...
Jeg gjorde det helt forkert.
Det er ikke Alex' skyld. Det er min skyld.
Kelly.
Du er 15 år gammel.
Det er ikke din skyld.
Verdens åg hviler ikke på dine skuldre.
Vi kan ikke lade dig bøde for det, Alex gjorde.
Undskyld.
Jeg fortalte dem det ikke.
De vidste det bare.
Det er okay.
Jeg er ked af det med Dylan.
Du havde ret i det med røret.
Du havde ret i det med rosen.
Må jeg sidde ned et øjeblik?
Bare du ville spise nogle fritter og redde mig fra mig selv.
De smager godt med hvidløgsmayonnaise.
Vi har et problem.
Kan du se en løsning?
Det er ikke kun min skyld.
Jeg var plejebarn, og Booth siger, at...
Booth siger, at jeg har...
Noget med kontrolproblemer og verdens tyngde.
Det lyder som Booth.
Han mente vist, at for at kunne dele ansvaret for de her sager,
skal jeg også lære at holde op med at kontrollere alting.
Giver det mening? Psykologi er ikke...
Jeg hader psykologi.
Ikke alles hjerne arbejder så hurtigt som din.
Jeg er nødt til at spekulere nogle gange. Kender du det koncept?
Ja. Jeg har bare altid syntes, det var spild af tid.
Jeg har ledelsen, men ud af respekt for dig kunne jeg...
- Har du spillet Matador? - Nej.
Der er et "kom gratis ud af fængslet"-kort.
Betragt det som en frikort til at trodse mig.
Ingen forklaring behøves. Ingen anklager. Ingen konsekvenser.
Hvor mange ville jeg få?
- Et om ugen. - Fem per sag.
Tre om ugen.
Booth fortalte dig, at jeg var plejebarn, ikke?
Jo, men han gjorde det af en god mening.
Jeg ville sætte pris på, at du ikke fortalte ham det.
Han vil vide, du fortalte mig det, når han ser os sammen.
Det er sandt. Sådan noget kan han bare.
Han læser folk, sådan som du læser patologirapporter, eller jeg læser knogler.
Jeg ved det. Jeg hader ham. Det gør jeg faktisk ikke.
Det ved jeg godt.
Det gør jeg heller ikke.
- Måske tager jeg imod tilbuddet. - Tak. Gør det.